Lovely Bones, The (2009) | Filmz\nMedvirkendeMark Wahlberg, Saoirse Ronan, Stanley Tucci, Rachel Weisz, Susan Sarandon, Jake Abel, Rose McIver, Michael Imperioli, Reece Ritchie, Nikki SooHoo, Amanda Michalka, Carolyn Dando, Thomas McCarthy, Andrew James Allen, Charlie Saxton, Anna George, Christian Thomas Ashdale, Stink Fisher, Robyn Malcolm, Stefania Owen, Bravo, Evelyn Lennon, Tina Graham, Steven Moreti, John Jezior, Seth F. Miller\nUdgivet 17. aug 2010 | Af: The Insider | Set på Blu-Ray\nMiddelmådig himmel og jord\nCirka halvvejs gennem Peter Jacksons “The Lovely Bones” kom jeg i tvivl om, hvorvidt jeg faktisk sad og så en reel spillefilm, eller om der i stedet var tale om en usædvanligt lang reklame for Weta Digital – det newzealandske selskab, som står bag filmens computereffekter. For dét, der havde startet som et bevægende drama om mordet på en 14-årig pige og hendes families sorg, havde pludseligt udviklet sig til en CGI-spækket skildring af to pigers leg i et himmelrige fyldt med svævende græsbolde, sneklædte kæmpebjerge og uendelige catwalks. Det var, som om en eller anden havde vandret ind i lokalet og smækket “Speed Racer” i min afspiller.\nDet siger en del om “The Lovely Bones”, at rulleteksterne næsten varer et kvarter. Man skulle tro, at en film med et så tungt og tungsindigt emne, der samtidigt har 1970’ernes USA som kulisse, ville være en beskeden produktion med få tilknyttede filmfolk og en nedtonet æstetik. Men Jackson – som heller ikke kunne undlade at proppe sit “King Kong”-remake med overflødige computereffekter – har hyret et utal af sine venner hos Weta til at slippe tøjlerne bag tastaturerne. Resultatet er en rodet film, der til tider grænser til det geniale, men hvor historien og karaktererne ofte nedprioriteres og overtrumfes af billedsiden.\nJovist, filmhistorien har tidligere budt på dragende portrætter af livet efter døden, der hovedsageligt var computergenererede – såsom i den lige lovlig sentimentale, men smukke og Oscar-belønnede “What Dreams May Come”. Men Jackson lader ikke til at have haft en egentlig vision. Hans himmel er et rodet sammensurium af computerskabte konstruktioner og blankpolerede baggrunde, som fremstår ekstremt kunstige i forhold til de ægte mennesker foran dem. “What Dreams May Come” gjorde et fuldstændig utroligt univers troligt, men Jacksons virkelighedsfjerne verden ligner så meget noget fra et gammelt videospil, at man automatisk begynder at spejde efter et nærliggende joystick.\nMen begyndelsen er lovende. Her møder vi forældrene Jack og Abigail Salmon, hvis ældste datter, Susie, en dag myrdes af en af familiens naboer: Den usædvanligt ulækre George Harvey. Jackson klipper væk lige før mordet begås, men scenen er et enestående eksempel på, hvordan filmmediet kan få nakkehårene til at krible og sveden til at pible, når skuespil, instruktion, billeder, musik og lyd harmonerer perfekt. Og i en uforglemmelig indbrudsscene bruger Jackson fornemt stilhed og dvælende skud til at skabe ubehag, indtil tavsheden brister som en ballon, og ens hjerte tvinges op i halsen. Intenst.\nJa, når Jackson ikke svælger i unødvendige computereffekter, beviser han, at han kan fremkalde store følelser uden for store armbevægelser, ligesom han ofte gjorde det i sine tre “Ringenes herre”-film. Brian Enos musik er dejlig og dybfølt, og det samme er Saoirse Ronans præstation som Susie. Den blot 16-årige skuespillerinde var brillant i “Soning”, og her leverer hun endnu en hjerteskærende indsats, som står i skærende kontrast til Stanley Tuccis lige så fremragende, men derimod direkte skræmmende præstation som Harvey. Når Jackson fokuserer på Harveys sammenbrud eller Salmon-familiens opløsning, har hans film tit en mærkbar gennemslagskraft. Men en munter montage med en gakket Susan Sarandon er ubeskriveligt upassende, og romancen mellem Susie og en klassekammerat får aldrig luft under vingerne.\nEnsemblets eneste svage led er Mark Wahlberg. Wahlberg er en karismatisk og dygtig skuespiller, men selvom han gør et bravt forsøg, er han aldrig overbevisende i rollen som den sørgende Jack Salmon – skuespillerens afgjort mest seriøse og udfordrende rolle hidtil. Ryan Gosling skulle oprindeligt have spillet faderen, men grundet såkaldte “kreative uoverensstemmelser” mellem ham og Jackson forlod Gosling projektet, og det er en skam, for det canadiske stortalent har gentagne gange bevist, at han kan håndtere svære roller i store film. Goslings fremtid er lovende, men i kølvandet på den oppustede “King Kong” og nu også “The Lovely Bones” er spørgsmålet, om Jacksons fremtid for evigt vil stå i skyggen af mandens imponerende fortid.\nPræsenteret i 1080p/AVC 2.35:1. Transferet er knivskarpt, og detaljerigdommen er enorm hele vejen igennem. Farverne er også smukke, og transferet har ingen problemer med at håndtere de sekvenser, hvor utallige nuancer optræder samtidigt. Kontrasten er også perfekt, grynniveauet er helt tilpas, og absolut ingen glorier eller støvkorn optræder. En sjælden gang imellem virker skuespillernes bevægelser en smule slørede, men det er udelukkende, når Jackson har nedsat HD-optagelsernes hastighed i redigeringen, og sådan så klippene også ud i biografen – det er altså ikke transferets skyld.\nDTS-HD Master Audio 5.1-lydsporet er næsten lige så imponerende som transferet. Ofte er lydsiden stilfærdig og tilbageholden, men mange af scenerne er også nedtonede og dialogdrevne, så lydsiden går nydeligt i spænd med billederne. Samtlige replikker er tydelige og har en exceptionel rumklang, og subwooferen benyttes sparsomt, men på de helt rigtige tidspunkter. Både høje og dybe toner gengives klokkeklart, og der bliver for alvor leget med lyd i drømmesekvenserne, som havde været langt mere ineffektive, hvis det ikke havde været for lyddesignernes strålende arbejde.\nNår man studerer udgivelsens omslag, får man ikke just fornemmelsen af, at dens to skiver bugner af ekstramateriale. Kun en enkelt dokumentar omtales, men den varer til gengæld også næsten tre timer, og den er både velproduceret og dybdeborende. Man savner lidt et kommentarspor med Jackson og nogle slettede scener, og desværre kommer dokumentaren ikke ind på Goslings exit, men stort set alle produktionens andre facetter gennemgås ned til mindste detalje i den superbe dokumentar, som tilmed præsenteres i 1080p.\n“The Lovely Bones” er fortsat en af årets mest frustrerende filmoplevelser. Til tider er Peter Jacksons familiedrama så rørende, at tårerne truer med at trille, og indimellem er den så spændende, at man næsten bider neglene ned til roden… Men filmen er afsindig ujævn, og Jackson og Co. klemmer så mange computergenererede drømmesekvenser ind undervejs, at man næsten mister følingen med karaktererne. Til gengæld ser filmen forbløffende godt ud på Blu-ray, lydsporet er også glimrende, og desuden medfølger en fremragende og flere timer lang dokumentar om filmens tilblivelse. Udgivelsen er et must for fans, men nysgerrige sjæle bør nøjes med at leje den.\nUdgivet 11. mar 2010 | Af: Benway | Set i biografen\nDe knap så kønne knogler\nLænge inden han kastede sig over hobbitter og kæmpeaber, lavede Peter Jackson den grumme, men vældig rørende “Heavenly Creatures”, hvori Kate Winslet sammen med en veninde dræber den enes mor.\nDen film fungerede ikke mindst, fordi den så effektivt blandede fantasi og virkelighed, men det er uheldigvis en balancegang, der lader til fuldstændig at have forladt Jackson i denne omgang, for sjældent har man da set en film så effektivt modarbejde sin egen historie.\n“The Lovely Bones” handler om den 14-årige Susie Salmon, hvis unge liv brutalt ender, da hun myrdes af en nabo og finder sig selv i en slags limbo-verden halvt mellem himlen og jorden. Hun kan stadig kigge ned til sine familie og sine venner, der plages af sorg over hendes død, men kan kun indirekte gribe ind i begivenhederne. Hun møder også andre piger i samme tilstand og bliver snart klar over, at hun blot er en ud af mange ofre. I mellemtiden leder politiet stadig efter hendes morder, og faderen – spillet af Mark Wahlberg – forsøger også desperat at finde frem til ham.\nDet er begivenhederne i filmens indledende scener, men hvad den rent faktisk handler om er betydeligt mere uklart. Der er både elementer af thriller, drama og fantasy, men delene klæder hinanden umådeligt dårligt og ender i stedet med at være hinandens modstandere. Filmen starter ellers relativt lovende, men med Susies død skifter den over til efterlivsfantasi, og her begynder tingene for alvor at gå galt. At skabe en visuel fortolkning af det hinsides er i forvejen vanskeligt, men Jackson dræber hurtigt enhver form for begejstring for den alternative virkelighed ved at overdynge os med tonsvis af computerskabte billeder, der får den til at ligne en Disney-tegnefilm. Samtidig har filmen en irriterende tendens til hele tiden at forklare sig, og jo flere ord den kaster over os, jo mere afliver den derved også den sidste rest af magi.\nUndervejs introduceres vi for et væld af personer, og hvor Jackson allerede virkede som en, der havde svært ved at skære ind til benet i “Ringenes Herre: Kongen vender tibage” og “King Kong”, så lider “The Lovely Bones” i endnu højere grad under det samme problem. Her er alt for stort et persongalleri, og alene mængden medvirker til, at personerne bliver umådeligt overfladisk beskrevet. Det gælder bl.a. Susan Sarandon, der dukker op som alkoholiseret bedstemor i en noget malplaceret humoristisk sekvens og derefter så godt som forsvinder fra lærredet. Værre er det, at personernes motiver ofte ikke virker ordentligt underbyggede. Da Susies mor pludselig beslutter at forlade hjem og barn, har Jackson slet ikke forsynet hendes karakter med anledning nok til det, og gerningen fremstår derfor ekstremt selvisk – hvilket trods alt næppe har været meningen.\nSamtidig har man i forsøget på at gøre filmen mere spiselig for et ungt publikum renset historien for antydningen af vold og seksuelt overgreb, hvilket forvandler en fortælling, der med al rimelighed burde være en temmelig forstyrrende oplevelse, til en ukonkret og ligefrem nuttet beretning. Dermed fjernes også vores følelsesmæssige indgang til Susies forældre, og man forbløffes i stedet over, hvor flad, ligegyldig og decideret kedelig en fortælling om et børnemord faktisk kan være.\n“The Lovely Bones” er i det hele taget en mindre katastrofe, og overraskende er det ikke mindst, at Peter Jackson her har fejlet så fælt med denne beretning, som småkvalmt idylliserer begivenhederne omkring et barnemord. Skuespillerne gør det alle glimrende, men ellers så stinker filmen værre end et par sure hobbit-tær.\n13 Dec 2009 Lovely Bones, The: Extended TV Spot II Trailer Addict\n27 Nov 2009 Lovely Bones, The: Extended TV Spot Trailer Addict\n25 Nov 2009 Lovely Bones, The: Beautiful Trailer Addict\n25 Nov 2009 Lovely Bones, The: Salmon Girl Trailer Addict\n7 Oct 2009 Lovely Bones, The - Trailer Filmtrailer.dk\n8 Aug 2009 Lovely Bones, The: Featurette - Emotional Journey Trailer Addict\n5 Aug 2009 Lovely Bones, The: Trailer Trailer Addict\n5 Aug 2009 Lovely Bones, The - Trailer HD Apple-1\n4 Aug 2009 Lovely Bones, The: ET Trailer Preview Trailer Addict\nDa Susie Salmon bliver myrdet, fortsætter hun med at følge med i sin families liv på jorden. Selvom hun ikke længere er fysisk til stede i denne verden, føler hun det tab og savn, som hendes død medfører. Og ikke mindst ser hun, hvordan hendes morder effektivt sletter alle sine spor og gør klar til at myrde igen. Susie må nu opveje sit ønske om hævn og kærligheden til sin familie.


Ølstafet, østers’gasme og den perfekte menu: Sådan holder bornholmerko – Dyrbar\nLæser nu: Ølstafet, østers’gasme og den perfekte menu: Sådan holder bornholmerkokken Mikkel Marschall nytår!\nHan er ærkebornholmer, han har en perlerække af toprestauranter på CV’et, og så har han foreløbig festet sig igennem 32 nytårsaftener (nogle vildere end andre). Med den baggrund er superkok og madentrepreneur Mikkel Marschall den helt rette til at skrue en superdelikat og raffineret men også absolut tilgængelig og afslappet nytårsmenu sammen for Dyrbar. Den ser sådan ud:\nSnacks til boblere:\nSticky spareribs, koriander og forårsløg\nGrillede Nyretapper, orientalske urter og spicy thailandsk dipping sauce.\nTatar på chateaubriand med syltede svampe og svampemayonnaise.\nGrillet kalve-roast, langtidsstegte gulerødder, gulerodspuré, kartoffel-røsti, vinterurter, sauce på okse med mørkt øl og brunet smør\nBurger med grillede krogmodnede nakkekoteletter, brioche, chilidip og sprøde urter\nLabskovs på kalvespidsbryst, grov sennep, syltede vinterløg og sprødt rugbrød\nMed nyretapper, spareribs, kalveroast og krogmodnede nakke-burgere på menuen er der knald på Dyrbar-produkterne. Vi anbefaler dog, at du selv finder den søde tand frem til desserten..\nMikkel Marschalls nytår\nVi har frittet Mikkel lidt om hans forhold til årets sidste aften.\nHvad er en god nytårsaften?\nDen perfekte nytåraften er afslappet og sammen med vennerne! Jeg har brugt nok tid i mine yngre dage på at være på job nytårsaften, drøne rundt på de bonede gulve og lange hummerbisque og oksemørbrad ud på bordene under lysekronerne. Det gider jeg ikke mere. En lille forsamling – ikke for fint – tid til god snak.\nNogle simple, gode retter. Ikke det store, komplicerede udtræk. Det kunne godt noget a la min Dyrbar-menu, for eksempel med tataren og spareribs. Så ville jeg nok smide en fiskeret ind, måske noget stegt pighvar med muslinger. Og sikkert også nogle østers, nogle med citron og peber, andre med en rødløgsvinaigrette. Det hele serveret superhyggeligt family style på nogle store fade.\nJeg har heldigvis en masse venner, der er sommelier’er – så det bliver deres opgave! Men gerne gode bobler fra hele verden! Og så noget hvid Bourgogne. Men folk skal ikke tænke for meget over kombinationerne – bare hellere vælge noget, de rigtig godt kan lide.\nPlanerne i år?\nSidste år var jeg i Dubai med nogle venner, og det var fedt. I år skal jeg holde første nytårsaften med min kæreste.\nFor et par år siden lavede min ven og kollega fra Kadeau, Theis (Brydegaard – køkkenchef på Kadeau, red.) en østersret, han havde lært på The Fat Duck. Den indeholdte både passionsfrugt, peberrod og lavendel, og det lyder vildt mærkeligt, men den var sat sammen på sådan en måde, at man først smagte østersen med passionsfrugten, og så kom peberroden snigende ind – og lavendel til sidst. Det var simpelthen det mest fantastiske!\nDer var en nytårsaften, hvor vi fik den gode idé, at vi lige tog en ølstafet mellem retterne. Og fik væltet hele middagsbordet i processen. Det stak lidt af…\nOm Mikkel Marschall:\nFødt i Melsted på Bornholms østkyst i 1986. I kokkelære som 16-årig. Masser af toprestauranter på CV’et, blandt andet Søllerød Kro, formel B, Herman og Kadeau som køkkenchef. Stifter og boss for kokkekonkurrencen Sol over Gudhjem, som han driver med sin bror Mads. Grundlægger og medejer af firmaet Bornholms Kildevand sammen med seks venner.


Børnehaven Sæbygårdvej – LegeKunst\nMUSIK, FÆLLESSKAB, SAMSKABELSE, LEG, BEVÆGELSE, DIGITALE MEDIER, PERFORMANCE\nKunstner: Signe Højmark\nDAGTILBUD: Børnehaven Sæbygårdvej\nVi har nu afsluttet et LegeKunst-forløb. Annika fra vuggestuen og Karin fra børnehaven har været tovholdere for grupperne, men de har i processen haft mange andre voksne med i håb om, at musikken var kommet for at blive. De to grupper der som udgangspunkt deltog, var de ældste vuggestuebørn og en gruppe mellem/ældste børn.\nVi havde en for-undring der hed: Hvorfor bruger vi ikke musik, musikkens lyde og sang mere? Vi har trommer og andre instrumenter der sjældent er i brug? Kan vi lette overgange i hverdagen? Kan vi skabe mere ro? Samhørighed, fællesskab, selvværd og selvtillid?\nVi valgte at arbejde sammen med Signe fra musikskolen om dette projekt, ud fra model 5.\nDet musiske element skal bidrage til:\nFælleskab, både i mindre grupper og hele huset\nForbedring af det sociale miljø- den man kender mobber man ikke.\nUdvikle matematisk logisk forstand\nSkabe grundlag for leg\nBand evt. med stomp til juleafslutning/Lucia\nLette overgange i hverdagen\n1 ugentlig musik dag\nMusik integreres i hverdagsaktiviteter (Madpakker, gaderobe, oprydning mm)\nVi vil indføres i HAPI trommens muligheder\nVi vil blive bekendte med andre lyde, såsom vindklokker\nEfter 1 del, (4 gange) var ovre, afholdt vi en midtvejsevaluering. Her spørger Ulla (LegeKunst vejleder) ind til vuggestuens proces i første del. Annika frygtede det ville blive svært at føre videre, når Signe ikke er her mere. Ulla påpeger vi skal huske processen er vigtigere end produktet. Annika synes, at det var svært uden Signe, hun følte også praktikken tog over ift. uforudsete ting.\nI børnehaven havde børnene virkelig haft nogle fede oplevelser, som har medfødt fællesskab og succes i processen. Fx havde børnehaven en dreng med sproglige vanskeligheder, som klokkerent nu synger ”mariehønen evigglad” ind i klemmerne. De har øvet at sige noget hver for sig, der er blevet til et fælles projekt. Karin fortalte at hun har bundet en masse sammen med den digitale daginstitution. Karin oplevede at ”de syngende klemmer” har fungeret bedre og bedre, da børnene fik styr på teknikken. Stille børn der overvandt sig og hørte deres egen stemme i klemmen, og senere sin egen stemme i fællesskabet. Det har været en stor oplevelse at være en del af. Massagehistorierne fungerede super godt som et afbræk i forløbet. Børnene er i forløbet også blevet bedre til at røre hinanden i massagehistorierne.\nVi besluttede ud fra refleksionerne at vi de sidste fire gange blander grupperne. Både de to eksisterende grupper, men også de børn der endnu ikke har været med.\nDe sidste 4 gange opbygges således:\nIndflyvning: stille musik, vi afprøver projektor, nature sounds og Apple tv. (Annika finder ”musik”)\nGoddag sang (Karin)\nStomp (Karin og Signe)\nAfslutning: Hapi-drum (Signe)\nDette har en rigtig god effekt, de små ser på de store og der bliver et fællesskab børnene imellem. Ydermere oplever de voksne at det er rart at dele rollen med at ”være på”\nProgrammet var godt sat sammen med indånding og udånding. Følelsen i afslutningen er positiv, og forløbet har sat fodspor. Sæbygårdvej får skrevet sin egen julesang af Signe, og vi beslutter at ville optræde med den. Vuggestuen har taget musikken i form af lyde fra HAPI DRUM til sig i overgangene, og de har fundet stor glæde og effekt af stille musik fra Youtube i overgange.\nUglerne har efterfølgende spillet stomp i multirummet med stor succes.\nNu er der efterhånden gået en rum tid. Desværre har ikke alle tingene vist sig at være implementeret. Jeg (afdelingsleder) blev lige før afslutning af projektet langtidssygemeldt. Dette spændte lidt ben, da jeg havde en vigtig rolle som tovholder for projektet omkring implementeringen. Herefter kom Covid 19. Den satte en stopper for, at vi havde lavet et videre forløb/aftale med Signe. Ydermere skulle vi have deltaget i musikprojekter, der blev aflyst. Restriktioner rammesatte at børn max måtte være 5 i aktiviteter.\nAlligevel vil jeg sige LegeKunst har sat fodspor. Vuggestuen bruger stadig HAPI-DRUM og stille musik i overgange. Børnehaven bruger stadig stomp indimellem. Børnehaven bruger også de digitale redskaber, som de tog i brug under legekunst. Og jeg ved at børnehaven igen vil lave musiske forestillinger sammen med ”musik-Signe”- når vi kan og må.\nLine Marie Ottesen\nAfdelingsleder, Børnehuset Sæbygårdvej


ANMELDELSE. Som en rigtig korrespondent tager Frode Kristoffersen sin læser i hånden og krydrer de sidste hundrede år i Europa med små anekdoter. På den måde er »Mit Europa – fra Frederiksgade til Friedrichstrasse« som en hyggelig historietime.\nDer er ingen tvivl om, at Frode Kristoffersen har et utroligt overblik over Europa. Hans mange år som Europa-korrespondent for DR og senere som medlem af EU-Parlamentet har givet ham et vognlæs af paradokser og erindringer bag panden. Den erfarne sønderjyde har et tæt forhold til Tyskland, hvor han også har boet og været korrespondent i mange år.\nMed de personlige nedslag som krydderi bærer han sin læser igennem Europas moderne historie. Det giver et spændende kludetæppe, hvor vi lynhurtigt springer fra det lille postmesterhjem under den tyske besættelse til tysk-dansk storpolitik. På den måde trækker Frode Kristoffersen hele tiden linjer fra knudepunkterne i sit eget liv til vigtige begivenheder i Europa. Fra sit liv som korrespondent i København, Berlin, Bonn, Bruxelles, Strasbourg eller London er han ikke bare øjne og ører, men også hukommelse og overblik for sin læser. Ligesom han var det for sine seere, da han drog rundt i EU og præsenterede nye medlemslande. Det er imponerende, at han kan dissekere rødderne i det dansk-tyske forhold fra før verdenskrigene, samtidig med at han har gode bud på, hvad der sker og vil ske i EU netop nu.\nFortællingens største force er samtidig også bogens største problem: De historiske udredninger er en gang imellem meget tunge at danse med. En smule forhåndsviden og historisk interesse er en stor fordel, hvis læseren her skal nå den næste oase med de nære erindringer.\nBogens personlige passager glider bedst, når de åbner op for de personlige valg mellem tysk og dansk. Det er omdrejningspunkt for mange af Frode Kristoffersens allernæreste overvejelser i sit liv som europæer, lige fra Jyllands-Posten på Frederiksgade i Århus til Europas motor i Friedrichstrasse i Berlin.\n"Mit Europa – fra Frederiksgade til Friedrichstrasse".\nGyldendal, 356 sider, 299 kroner.


Motorsporten.dk - Lamborghini Super Trofeo - Andenplads og føring i mesterskabet til Dennis Lind på Spa\nAndenplads og føring i mesterskabet til Dennis Lind på Spa\nDet blev ikke til sejre for Dennis Lind ved weekendens løb på Spa-Francorchamps, i Lamborghini Blancpain Super Trofeo Europe. Men en andenplads på podiet ved andet løb, gav point nok til at udbygge føringen i mesterskabet, foran italienske Vito Postiglione.\nWeekenden startede ellers ikke alt for godt, med en meget dårlig kvalifikation for Dennis Lind, og dermed en tilsvarende startplacering ved det første løb, som nr 20 ud af i alt 50 Lamborghini Huracáns. Med så mange biler på banen, ville man normalt ikke tro der var mange chancer for at komme op i pointene, men det lykkedes for Dennis Lind, der kørte sig 13 positioner frem, og sluttede på en syvende plads, hvilket var nok til holde sig foran Vito Postiglione i mesterskabet.\nSå gik det noget bedre ved kvalifikationen til andet løb, hvor Dennis Lind kørte sig til hurtigste tid, og satte den eneste omgangstid under 2:30. Dennis Lind startede dermed i front af feltet ved andet løb, og var i stand til at holde føringen det meste af løbet. Han tabte den dog til Adrian Amstutz efter en safety car periode.\nMed sejren fik Dennis Lind lagt lidt luft til forfølgerne i mesterskabet, og fører nu med 9 point til Vito Postiglione.\nKlassens næste løb køres 16. - 18. september på Nürburgring.


Nye vejledninger om CSR-rapportering | Deloitte\nErhvervsstyrelsen har udsendt nye vejledninger om CSR-rapportering, som blandt andet tager højde for de i 2015 vedtagne ændringer af reglerne, som sættes i kraft med forskellige ikrafttrædelsesdatoer afhængigt af størrelsen på virksomheden.\nErhvervsstyrelsen har udsendt nye vejledninger om CSR-rapportering, som blandt andet tager højde for de i 2015 vedtagne ændringer af reglerne, som sættes i kraft med forskellige ikrafttrædelsesdatoer afhængigt af størrelsen på virksomheden. I praksis betyder det, at alle virksomheder er omfattet af nye lovkrav i 2016 - men på forskellige måder frem til 2018 afhængig af, hvorvidt de på balancetidspunktet har haft et gennemsnitligt antal heltidsbeskæftigede på 500 eller derover (D+) eller ej (D÷). Med virkning fra regnskabsår, der begynder den 1. januar 2018 eller senere, bliver alle virksomheder, der skal følge § 99a, omfattet af de samme lovkrav. Dette kan illustreres således:\nRegnskabsklasse C(s) og D(÷)\nAlene omfattet af kravet vedr. skærpede oplysninger om miljø fra regnskabsår, der starter 1. januar 2016 eller senere.\nOmfattet af alle de nye og skærpede forhold i loven fra regnskabsår, der starter 1. januar 2016 eller senere.\nOmfattet af alle de nye og skærpede forhold i loven fra regnskabsår, der starter 1. januar 2018 eller senere.\nDe skærpede oplysninger om miljø vedrører redegørelsen for miljøforhold, herunder virksomhedens klimapåvirkning. Det kan fx være oplysninger om aktuelle og forudsigelige påvirkninger af en virksomheds aktiviteter for miljøet, og hvor det er relevant, for sundheden og sikkerheden, brugen af vedvarende og/eller ikke-vedvarende energikilder, drivhusgasemissioner, vandforbrug og forurening. Miljø- og klimaforhold skal betragtes som to selvstændige politikområder. Dog kan virksomheden vælge at lade oplysninger om klimaforhold indgå som en del af virksomhedens miljørapportering.\nDu finder vejledningerne på websiten samfundsansvar.dk.\nDu kan også læse mere om de nye krav til redegørelse for samfundsansvar i en publikation udgivet af FSR.\nI en undersøgelse udarbejdet af Carve Consulting om CSR-rapporteringen fra de danske virksomheder, som er tilsluttet FN's Global Compact, findes i bilag 2 (side 50) en kronologisk oversigt over de nye lovkrav og deres ikrafttræden. I undersøgelsen præsenteres også cases fra danske virksomheder, der viser eksempler fra praksis på, hvordan kravene kan opfyldes.\nDe skærpede oplysninger om miljø, som gælder fra 2016, vedrører redegørelsen for miljøforhold, herunder virksomhedens klimapåvirkning.


Golf Cart Willows Resort - Billede af The Willows Resort, Charlestown - TripAdvisor\nGolf Cart Willows Resort - Billede af The Willows Resort, Charlestown\nSøg USA›Rhode Island (RI)›South County›Charlestown›Charlestown Hoteller›The Willows Resort-billeder\nBillede: “Golf Cart Willows Resort” Fra anmeldelse:\nStore tid på Piletræerne...\naf The Willows Resort\nNr. 2 af 4 hoteller i Charlestown 1 RI-216, Charlestown, RI 02813 Hotelfaciliteter\nVores online rejsepartnere oplyser ikke priser for dette indkvarteringssted, men vi kan søge efter andre muligheder i Charlestown Vis priser Andre nylige anmeldelser\n“Vacation With My Family Reunion!”\t29/08/2016\nBidrager på niveau 10 anmeldelser 8 nyttige stemmer Anmeldt 22 september 2010\nTak for din vurdering. Indberet Har du besøgt The Willows Resort? Fortæl om dine oplevelser!\nTilføj billede Se alle 61 anmeldelser af The Willows Resort Udforsk lignende hoteller The Break 194 anmeldelserVis priser 16.2 km Pleasant View Inn 298 anmeldelserVis priser 12.8 km Winnapaug Inn 125 anmeldelserVis priser 10.4 km Vis alle hoteller i Charlestown Om os


25/08/2015 KL. 23:00\nDansk Flygtningehjælps generalsekretær, Andreas Kamm, mener, at den nuværende flygtningekrise er permanent og vil føre til et sammenbrud.\nTusindvis flygter i denne tid fra blandt andet Syrien mod Europa. Undervejs møder de adskillige forhindringer. Her forsøger en gruppe at krydse grænsen mellem Grækenland og Makedonien. Foto: Gregers Tycho\nMens antallet af flygtninge og migranter, der søger mod Europa, er historisk stort, kollapser de politiske institutioner, der hidtil har håndteret flygtningestrømme. Fællesskabet i EU og de internationale konventioner er under stigende pres.\nVi styrer derfor imod et større sammenbrud, konkluderer Dansk Flygtningehjælps mangeårige generalsekretær, Andreas Kamm.\n»Vi har en historisk ubalance mellem det kæmpehøje flygtningetal og migranter og så verdens kapacitet til at give dem beskyttelse og hjælp,« siger Andreas Kamm:\n»Vi risikerer, at modsætningerne mellem flygtninge og migranter på den ene side og lokalbefolkningerne på den anden går helt skævt og eskalerer, og i mine øjne står vi over for et decideret ragnarok-scenarium.«\nHan vurderer, at det nuværende flygtningepres er udtryk for en »permanent« udfordring, der ikke går væk, og anbefaler, at der udvikles helt nye redskaber, der kan håndtere og løse problemerne.\nMen svaret er ikke, at »Europa importerer overskudsbefolkningerne«, lyder det.\n»Vi kan ikke være forpligtet til at ødelægge vores eget samfund. Vi må stoppe før det, hvis vi overhovedet kan,« siger han.\nUdlændingeminister Inger Støjberg (V) kalder den nuværende situation »ekstraordinær«, men mulig at løse.\nFlygtningechef: Vi står over for et decideret ragnarok\n»Jeg deler Andreas Kamms bekymring for, at udviklingen er ved at køre af sporet. Men kun, hvis ikke vi får grebet ind i tide.«\n»Hvis vi øger hjælpen i nærområderne og får hjemsendt migranter, der kommer til Europa pga. økonomi, kan vi løse udfordringen,« siger Inger Støjberg.\nHun afviser samtidig, at Danmark skal søge fælles løsninger på asylspørgsmålet i EU-regi.\nFlygtningekrise Dansk Flygtningehjælp


TEST: Bose NC 700 et fantastisk headset | Tech-Test\nPubliseret d. 24. august 2020 af Lars Bennetzen i Gadgets, Nyhedsbrev, Test, Tilbehør, Tophistorier\nBose NC 700. Foto: Bose\nBose lover dig et headset ud over det sædvanlige. Med justerbar noise cancelling, 20 timers batterilevetid, touch kontrol og stemmeassistent.\nFantastisk noise cancelling\nLidt skarpere bas, tak\nBose gør det virkelig svært at finde noget at brokke sig over. Lyden er fremragende og med god balance. Equalizeren i appen kan ikke være mere brugervenlig, men skruer jeg op helt op for bassen, så forvrænger lyden. Selve volumen er højere end jeg er vant til i trådløse hovedtelefoner, og det er et stort plus. Batterilevetiden på 20 timer får du ikke ved fuld volumen, men det er nok de færreste, der lytter til så høj musik. Jeg kan sagtens bruge dem to-tre dage, inden de skulle lades op.\nHovedtelefonerne er behagelige at have på, og jeg kan have dem på i mange timer, uden at de generer. Noise cancelling funktionen kan indstilles fra 0-10, og du kan i appen vælge tre favorit indstillinger, som du kan skifte imellem med et tryk på en knap. Det er en smart funktion, som virkelig gør det nemt at tilpasse noise cancelling efter dit behov. Støjreduktionen fungerer godt, men er lige en anelse mindre effektiv end den du finder i Sonys WH-1000XM3. Det er dog kun noget, jeg kan høre ved direkte sammenligning, og Bose NC700 er behageligere at have på i længere tid. Generelt er oplevelsen fantastisk, og med NC 700 er Bose på blandt de bedste på markedet, hvad angår lyd, brugervenlighed og Noise cancelling.\nDu kan finde de tekniske specifikationer her


Hud og pels | Kosttilskud til hunde\nHud & Pels - Pulver - Haut & Fell -..\nErnæringstilskud til hunde - hud og pels fra Bellfor\nArtikel nej. 28451\nBellfor Hud & Pels - Pulver - 250g\nBellfor Hud & Pels - 100 % naturlig støtte til din hund\nMange hunde lider af hårtab, kløende og skaldede pletter, knækkede hår, kedelig pels eller skæl.\nOfte er årsagen forkert fodring eller underernæring.\nSkadelig miljøpåvirkning eller stress kan også føre til eller øge problemer med huden og pelsen.\nHud & pels har vigtige beskyttelsesfunktioner\nHundens hud og pels fungerer som en beskyttende barriere mod ydre påvirkninger, såsom kulde, varme og andre miljømæssige påvirkninger samt vira, bakterier og skadedyr.\nDen rigtige blanding er vigtig\nProteiner af høj kvalitet, ren ølgær og en velprøvet kombination af forskellige urter forbedrer kosten og giver således din hund 100 % naturlig støtte for sund hud og en silkeagtig, skinnende pels.\nDe rigtige proteiner er vigtige for huden og pelsen\nHundens hud består af mange flade celler, som er omgivet af resistente membraner, der består af protein og fedt. Hundehårene består næsten udelukkende af proteiner. Hvis din hunds foder ikke indeholder tilstrækkeligt protein af høj kvalitet, kan håret falde af eller blive sprødt og porøst.\nInsektprotein: Proteinet, der er udvundet fra larven fra sorte soldaterflue, er karakteriseret ved kompleksiteten af dens aminosyrer og dens høje fordøjelighed. Aminosyrer er byggestenene i proteiner og danner således grundlaget for alle kropsstoffer. De er naturligt nitrogenholdige og har mange biologiske funktioner. Aminosyrer er således involveret i dannelsen af hår, hud, knogler og andet kropsvæv, antistoffer, hormoner, enzymer og blod.\nRen ølgær: Ølgær er et velprøvet naturprodukt. Den rene ølgær, der bruges i Bellfor Hud & Pels, og som udelukkende kommer fra ølbrygningsprocessen i henhold til den tyske Renhedslov fra 1516, indeholder værdifulde ingredienser fra humle. Vigtige komponenter såsom enzymer, vitamin B, aminosyrer og mineraler udøver deres virkning gennem en synergisk effekt mellem alle komponenter i deres naturlige sammensætning. Det høje indhold af biotin, folinsyre og zink har en varig positiv indflydelse på hud og hårs tilstand, udseende og modstandsdygtighed.\nBrændenældefrø: brændenælde er en lægemiddelplante, der har været brugt i umindelige tider som naturmedicin. De indeholder op til fire gange mere jern end en oksebøf eller spinat. I alternativ medicin bruges brændenælde til afgiftning og udrensning. Derfor er brændenældefrø et naturligt og holistisk kosttilskud.\nAgerpadderok stimulerer kroppens eget forsvar. Den indeholder blandt andet værdifulde flavonoider.\nHavemorgenfrueblomsten kan hjælpe antibakterielt, antiinflammatorisk og dekongestant.\nAnvendelsesområder for mangelsymptomer eller underernæring, såsom:\nStøtte til skift af pels\nBellfor Hud & Pels bør gives i en periode på 4 til 6 uger som et tilskud til regelmæssig fodring af hunden. Derudover kan det gives som støtte ved skifte af pels.\nInsektprotein, ølgær, brændenældefrø, agerpadderok, havemorgenfrue.\nArtikel nej. 28466\nBellfor Hud & Pels - Pulver - 80g\nHud & Pels - Kiks - Haut & Fell - K..\nArtikel nej. 28452\nBellfor Hud & Pels - Kiks - 200g\nEn pakke indeholder cirka 40 kiks à 5 g.\nNaturlige produkter til hud- og pels sundhed hos hunde


17. juni 2022 - Føljeton\nDF’s smertefulde teambuilding\nHar man brug for lidt god, gammeldags teambuilding (og er man derudover en lidt træls mellemledertype), er der ikke noget som at gå over glødende kul. Oplevelsen af at kunne gøre noget tilsyneladende umuligt – og endda komme uskadt ud af affæren, er virkelig noget, der kan binde hele holdet sammen. Det skader selvfølgelig heller […]\nWTO indgår globale handelsaftaler om fiskeri, sundhed og fødevaresikkerhed. Efter mere end fem dages forhandlinger, der endte med at gå i overtid, blev Verdenshandelsorganisationens 164 medlemmer fredag morgen enige om en række handelsaftaler. “Aftalepakken, som I er nået frem tid, vil gøre en forskel i mange menneskers tilværelse verden over. Den viser, at WTO faktisk er i stand til at håndtere vor tids kriser,“ siger WTO’s generaldirektør, Ngozi Okonjo-Iweala.\nFrankrig, Tyskland, Italien og Rumænien støtter Ukraine som kandidatland til EU. Det meddelte den franske præsident Emmanuel Macron torsdag på et fælles pressemøde med de øvrige statsledere samt Ukraines præsident Volodymyr Zelenskij. “Ukraine tilhører den europæiske familie,“ istemte den tyske kansler Olaf Scholz. De toneangivende lande kommer dermed EU-Kommissionen i forkøbet, der fredag udgiver sin vurdering af, om Ukraine kan få status af kandidatland.\n+ “Hvis EU-Kommissionen […] vurderer, at Ukraine er klar til at få kandidatstatus, så er det også noget, vi kan støtte,“ udtalte udenrigsminister Jeppe Kofod (S) torsdag.\nDe seneste 10 år har der været 29 sager om seksuelle krænkelser i Folkekirken. Det viser en opgørelse over tal fra 2011 til 2021, som Kirkeministeriet har modtaget fra landets stifter ifølge Kristeligt Dagblad. 22 af sagerne handlede om seksuelle krænkelser begået af præster. De resterende syv sager omhandlede krænkelser begået af kirkefunktionærer. På mandag skal landets biskopper drøfte opgørelsen på et møde i Kirkeministeriet.\nEuropæiske lufthavne begrænser antal af flyvninger og passagerer. Storbritanniens andenstørste lufthavn, Gatwick Airport i London, vil reducere antallet af flyvninger denne sommer på grund af personalemangel i lufthavnen. Schipol-lufthavnen i Amsterdam oplyste kort forinden den britiske udmelding, at den vil sætte et loft over antallet af passagerer hen over sommeren. Det skyldes ligeledes personalemangel.\nKlimaaktivister afbryder partilederdebat på Folkemødet. Det skete torsdag aften under en liveudsendelse af DR-programmet Debatten. Aktivisterne fra Extinction Rebellion krævede et reelt klimaborgerting fra scenen på Bornholm. Deres opførsel har efterfølgende mødt kritik fra Pia Kjærsgaard (DF) og partiforperson for De Konservative, Søren Pape Poulsen. Gruppen af aktivister blev vist ned fra scenen af Bornholms Politi, der skriver på Twitter, at “det hele foregik stille og roligt“.\nVejen til selvbestemmelse er lang og stenet\nAf Astrid Plum\nDa socialdemokraten Olaf Scholz og hans nyslåede trafiklysregering indtrådte på Bundestag november sidste år, varslede koalitionen et nybrud i tysk politik. Det tyske bureaukrati skulle støves af – og med en ambitiøs klimapolitik, løfter om sænkelse af stemmealderen og en potentiel legalisering af cannabis, var der ingen tvivl om, at der var kommet en ny […]\nSocialdemokratiske ideologer deler roser ud. Foto: Claus Bech/Ritzau Scanpix\nDe neoliberale socialdemokrater\nInteressant analyse af professor i politisk historie Niklas Olsen og postdoc Jesper Vestermark Køber i magasinet Eftertryk: Selv om Mette Frederiksen tidligere har givet udtryk for, at hun ville gøre op med tidligere regeringers neoliberale politik, har hendes regering fortsat den af den sti, som om intet var hændt. Som de skriver: “Den udbredte antagelse om, at partiet er ved at afslutte den neoliberale æra, er en sandhed med modifikationer.“\nWolfgang Rattay/Reuters/Ritzau Scanpix\nUhyggens aften genbesøgt\nWeekendavisens fodboldskribent Asker Hedegaard Boye har lavet en “rekonstruktion af et nationalt traume“. Efter at stjernespilleren Christian Eriksen var faldet om med hjertestop i landskampen mod Finland sidste sommer, gik hans chokerede holdkammerater som bekendt på banen og spillede kampen færdig. Dengang forlød det, at landsholdet og Dansk Boldspil-Union mere eller mindre var blevet presset til det af det internationale fodboldforbund Uefa. Men sådan forholder det sig tilsyneladende ikke helt.\nVagn Hansen/Ritzau Scanpix\n“D. 9. marts 1945 fløj en armada bestående af mere end 300 B-29-bombefly 2.400 km tværs over Stillehavet for at angribe Tokyo fra luften. Flyene bar brandbomber, som skulle kastes fra lav højde. Kort efter midnat blev der smidt 65 tons bomber ned over byen.“ Ja, man skulle tro, at det var indledningen på en artikel om Anden Verdenskrig, men den handler om Yoko Ono. Satte berømmelsen, som forholdet til beatlen John Lennon førte med sig, en kæp i hjulet på hendes anseelse som toneangivende konceptkunstner? Ret godt fortalt af Louis Menand i The New Yorker.\nInden længe er det weekend, men først har vi en travl dag foran os. God fredag!


Regeringen kvæler sygekørsel i Udkantsdanmark - Avisen.dk\nRegeringen kvæler sygekørsel i Udkantsdanmark\nFalck og diverse busselskaber står i dag for transporten af patienter i Udkantsdanmark. Nu vil regeringen have de syge kørt i taxi. (Foto: Foto: Colourbox)\nNy lov om taxikørsel forringer transportmuligheder for patienter og skaber større udgifter for kommuner og regioner.\n31. maj 2011 22:03\nÆldre og syge patienter i Udkantsdanmark kan forvente dårligere service, når de skal transporteres rundt i kommunen eller regionen.\nDet bliver ifølge Kommunernes Landsforening og Danske Regioner resultatet, hvis Regeringen får held til at gennemføre et lovforslag om taxikørsel, som i dag tredjebehandles i Folketinget. I et brev til transportminister Hans Christian Schmidt retter regionerne en skarp kritik af lovforslaget.\n"Vi er bange for at dette lovforslag vil medføre en indskrænkning af konkurrencen med taxikørsel i Danmark," siger næstformand for Danske Regioner Carl Holst (V) til Newspaq.\nI dag kan alle byde ind på kørselen, men fremover skal det kun være muligt for taxiselskaber. Det gør regeringen for at styrke taxidrift i ydreområderne.\nIfølge Danske Regioner vil en lovændring og derigennem manglende konkurrence udover forringelse i patienttransporten også koste kommuner og regioner op imod 300 millioner kroner i ekstraudgifter til taxier.\nVenstres trafikordfører og medlem af Folketingets Trafikudvalg, Kristian Pihl Lorentzen afviser enhver kritik af, at der vil ske forringelser i patienttransporten.\n"Det har intet med det at gøre. Tværtimod er sigtet med den lovændring netop at styrke taxi-dækningen ude i landdistrikterne. Taxi-erhvervet, når vi kommer uden for de store byer er meget, meget klemt," siger han.\nKristian Pihl Lorentzen mener, at lovændringen netop er til fordel for de danskere, som bor i Udkantsdanmark.\n"Muligheden for at få en taxi i landområderne er alt for dårlig. Hvis man har fået lidt for meget at drikke en fredag aften, så kan de for mange være utroligt svært at få en taxi hjem," siger han og peger på, at lovændringen kan styrke erhvervslivet i de tyndt befolkede områder.\nI SF raser man over en lovændring, som partiets trafikordfører, Anne Baastrup, der også er medlem af Trafikudvalget, finder forhastet og ødelæggende.\n"Transportministeren har overhovedet ikke forholdt sig til, hvad han har i hænderne. Det er ikke for sjovt, at vi andre har rejst rundt i et år for at se, hvordan man kan løse denne problemstilling," siger trafikordføreren om transportminister Hans Christian Schmidts (V) lovændringsforslag.\nAnne Baastrup mener, ud over forringet service for borgerne, at forslaget direkte er ødelæggende for erhvervslivet i Udkantsdanmark.\n"Jeg har fået så mange henvendelser fra folk i busselskaber, der skriver, at de går konkurs, hvis loven gennemføres. Det kan vel ikke være meningen med erhvervspolitik, at folk skal gå konkurs," lyder det.\nHun peger på, at hele processen med lovændringen har været præget af utallige fejl og mangler fra transportministerens side.\nPatienttransporten sker i dag mestendels med busser og Falck-biler. Det skønnes, at 500-600 vognmandsfirmaer har de såkaldte EP-tilladelser.\nEP-tilladelser (Erhvervsmæssig Personbefordring) betyder, at der gives kommunalt tilskud til kørsel.


Alle restauranter i San Pedro La Laguna Restauranter i nærheden af Nicks\nAlle aktiviteter i San Pedro La Laguna Aktiviteter i nærheden af Nicks\nSan Pedro La Laguna VIST FOR NYLIG Der blev ikke fundet nogen resultater Vidste du? Du kan finde dine nyligt viste steder her. OPRET PROFILnærSøg Om San Pedro...HotellerRestauranterForslag til aktiviteterFlyrejserFlyselskaberDet bedste i 2017SupportcenterLog på Tilmeld dig Mine rejser Bookinger Gennemse\nCentralamerika Guatemala Western Highlands Solola Department Lake Atitlan San Pedro La Laguna Restauranter i San Pedro La Laguna Nicks\nNr. 34 af 41 Restauranter i San Pedro La Laguna $$ - $$$\nBar, International, Pub Pana Dock, San Pedro La Laguna 07018, Guatemala+502 7721 8065+ Tilføj website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 3,5 51 anmeldelserFremragende34 %Rigtig god21 %Gennemsnitlig21 %Dårlig9 %Frygtelig15 %5. maj 2017“Nice group lunch on the terrace”20. marts 2017“lovely view; food not so great”Restaurantens åbningstider + Tilføj åbningstiderKØKKENER Bar, International, Pub PRIS $$ - $$$VURDERINGER ServiceMadGod prisStemningPLACERING Pana Dock, San Pedro La Laguna 07018, GuatemalaAlle oplysninger Forbedr denne registreringEr der gode vegetarretter på denne restaurant?Ja Nej Ved ikke Er der gode veganske retter på denne restaurant?Ja Nej Ved ikke Tager denne restaurant imod reservationer?Ja Nej Ved ikke Er denne restaurant god til frokost?Ja Nej Ved ikke Serverer denne restaurant bar-/pubmad?Ja Nej Ved ikke Er denne restaurant god til middag?Ja Nej Ved ikke Er dette en café?Ja Nej Ved ikke Er dette en guatemalansk restaurant? Ja Nej Ved ikke Er dette en fiske- og skaldyrsrestaurant?Ja Nej Ved ikke Er denne restaurant egnet for børn?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelse\nMedlemsvurdering Fremragende16Rigtig god11Gennemsnitlig11Dårlig5Frygtelig8Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (18)Engelsk (37)Spansk (10)Flere sprog Sprog Dansk (18)Engelsk (37)Spansk (10)Fransk (3)Tysk (1)\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejvegetarian-girlAustin, TX19882Anmeldt 5 maj 2017 Dejlig gruppe frokost på terrassenMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nNancy CGuatemala City, Guatemala377Anmeldt 29 marts 2017 Excelente comida, buen precioGoogle Oversæt MereTak, Nancy C Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTl D464830Anmeldt 21 marts 2017 Dejlig udsigt; maden var ikke så godHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nchucho674Heredia51Anmeldt 8 januar 2017 fra mobile enheder Económico y abundanteGoogle Oversæt MereTak, chucho674 Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejhdeiby2Anmeldt 27 december 2016 fra mobile enheder 1,5 Timer på et enkelt burgerHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejPam H49Anmeldt 23 december 2016 fra mobile enheder Hakker stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejEcurls815Anmeldt 16 december 2016 Stoppede i en hurtig kop kaffeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nMayra CGuatemala98Anmeldt 5 december 2016 Leeeeeeeeeentos!!!!!!Google Oversæt MereTak, Mayra C Cristina M3Anmeldt 20 september 2016 fra mobile enheder PésimoGoogle Oversæt MereTak, Cristina M Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejBrandyRelisChiang Rai, Thailand5164Anmeldt 22 august 2016 Cuba Libre-villeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenThe Fifth Dimension140 anmeldelser 0,17 km væk Restaurant Idea Connection230 anmeldelser 0,48 km væk Cafe Atitlan391 anmeldelser 0,03 km væk The Clover211 anmeldelser 0,42 km væk Seværdigheder i nærhedenMayan Kitchen115 anmeldelser 0,35 km væk Lake Atitlan Day Tours110 anmeldelser 1,28 km væk Casa Flor Ixcaco85 anmeldelser 1,31 km væk Finca Xetuc46 anmeldelser 0,84 km væk Spørgsmål og svarFå hurtige svar fra personale og tidligere besøgende på Nicks.Bemærk! Dit spørgsmål vil blive offentliggjort på siden Spørgsmål og svar.Retningslinjer for indlægSendBekræftelse: Forbedr denne registrering\nPana Dock, San Pedro La Laguna 07018, Guatemala Placering:


Sådan tilføjes et læringsstyringssystem i WordPress med WP Courseware - WebSetNet\nSådan tilføjes et læringsstyringssystem i WordPress med WP Courseware\nVil du oprette kurser og administrere klasser i WordPress? For nylig spurgte en af vores læsere os, hvordan de tilføjer et læringsstyringssystem i WordPress? I denne artikel vil vi vise dig, hvordan du tilføjer et læringsstyringssystem i WordPress med WP Courseware, så du kan køre kurser, administrere klasser og studerende, spore fremskridt og så videre.\nHvorfor bruge WP Courseware som din WordPress LMS\nDe fleste webstedsejere, der ønsker at tilføje et læringsstyringssystem til deres websites, er ikke programmører eller codere. Du har brug for en løsning, der tager sig af hele den komplekse programmering og kodning i baggrunden. WP Courseware gør det rigtig godt.\nWP Courseware er ekstremt nemt at installere og administrere.\nDet kommer med ubegrænsede kurser, lektioner, quizzer, undersøgelser og studerende.\nOprettelse af kurser og lektioner er lige så enkelt som træk og slip.\nWP Courseware integrerer smukt med de fleste populære WordPress-medlemskabs plugins. Du kan sælge kurser med medlemskab på dit websted.\nDet integrerer også med WooCommerce og Easy Digital Downloads, så du kan sælge kurser som produkter.\nDer er omfattende dokumentation og hjælp tilgængelig på pluginets hjemmeside. Fra den grundlæggende opsætning til avancerede integrationer er alt godt dækket.\nKom i gang med WP Courseware\nFørste ting du skal gøre er at installere og aktivere WP Courseware plugin.\nWP Courseware er et premium plugin med priser startende fra $ 99 for 2 sites med 1 års support og opdateringer.\nTilføjelse af kurser\nWP Courseware vil tilføje to nye menupunkter mærket Kurser og Kursusenheder til din WordPress admin menu. Træningskurser er hvor du designer dine kurser og moduler. Kursusenheder er hvor du tilføjer egentlige lektioner til dit kursus.\nDu skal blot klikke på Træningskurser »Tilføj kursus at skabe dit første kursus.\nGiv et navn og en beskrivelse til dit kursus. Derefter skal du vælge, om du vil have alle kursenheder synlige for brugerne eller bare næste kursus i linjen.\nVed hjælp af den næste enhed i linieindstilling begrænses eleverne fra at se den næste kursenhed, indtil de er færdige med den foregående enhed.\nGlem ikke at klikke på knappen Gem alle detaljer for at gemme dine indstillinger.\nDu vil bemærke andre faner på det nye kursusvindue. Disse faner giver dig mulighed for at ændre meddelelser og e-mails, som dine elever vil modtage, når de deltager i dette kursus.\nEt modul er en samling af kursus-enheder grupperet sammen. Lektioner i en serie kan tilføjes i et modul. Hvert kursus kan have så mange moduler som du ønsker.\nBare besøg Træningskurser »Tilføj modul at begynde at tilføje dine kursusmoduler. Giv en titel til modulet, vælg et kursus og skriv modulbeskrivelsen.\nTilføjelse af kursusenheder\nKursusenheder er som individuelle lektioner, der kan indgå i et modul eller kursus i WP Courseware. Bare besøg Kursusenheder »Tilføj nyt at oprette din første kursus enhed.\nDu vil se en grundlæggende post redigering skærm hvor du kan oprette din kursus enhed. Du kan tilføje tekst, lyd / video, billeder eller vedhæfte dokumenter, ligesom du ville have i et WordPress-indlæg. Når du er tilfreds med kursenheden, skal du klikke på knappen Udgiv.\nKursusenheder, du opretter her, er ikke en del af noget kursus eller modul endnu. Vi kommer til den del senere.\nTilføjelse af quizzer\nWP Courseware kommer med quizzer og undersøgelse. Disse quizzer kan tilføjes til ethvert modul eller kursus. Du kan endda kræve, at en studerende skal bestå en quiz, før de kan flytte til nyt modul eller kursus. Bare besøg Træningskurser »Tilføj quiz / undersøgelse .\nFørst skal du give en titel og beskrivelse til quiz / undersøgelsen. Derefter skal du vælge en quiz type. Du kan vælge mellem undersøgelsesmodus, quiz-tilstand - blokering og quiz-tilstand, der ikke blokkerer.\nHvis du vælger quiz-tilstanden - blokerer som din quiz-type, bliver det nødvendigt, at brugerne besvarer quizzen for at kunne fortsætte til det næste modul eller kursus.\nDernæst skal du skifte til fanebladet Quiz Behavior Settings. Her kan du indstille passeringsprocent, quizforsøg og tidsbegrænsningsindstillinger for quiz.\nHvis du gemmer dine quiz-indstillinger, vises værktøjslinjen til spørgsmål til højre. Du kan vælge mellem at tilføje flere valg, ægte falsk og åbne spørgsmål. Du kan tillade brugere at uploade dokumenter som deres quiz-svar.\nNår du har nok spørgsmål i din quiz, skal du klikke på knappen Gem alle indstillinger og spørgsmål for at gemme din quiz.\nTilføjelse af kursusenheder og quizzer i moduler og kurser\nEfter at du har lavet dine quizzer og kursus-enheder, er det tid til at tilføje dem til dine træningskurser og moduler. Bare besøg Kurser side hvor du vil se listen over alle dine træningskurser. Klik på modulerne, enhederne, quizbestillingsknappen under handlingskolonnen.\nDette vil bringe dig til ordren kursmoduler og enheder skærmen. Her kan du trække og slippe kursenheder og quizzer til modulerne.\nViser kursusoversigt på frontend\nWP Courseware gør det ret nemt at vise dit kursus online på forsiden. Start med at oprette en ny WordPress-side og tilføj denne shortcode:\n[wpcourse course = "1"]\nUdskift kursus = "1" med ID for kurset, du vil vise. Du kan finde kursus ID på hoveduddannelsessiden.\nKontroladgang og salgskurser\nWP Courseware tilbyder flere måder at kontrollere, hvem der kan få adgang til kurser på dit websted og hvordan du kan sælge kurserne.\nMetode 1: Brug af WordPress-registrering\nDu kan bruge standardværdien WordPress-registrering system til at kontrollere hvem der kan få adgang til kurserne. Ved hjælp af denne metode kan du oprette en brugerdefineret login side med tema min login og tillade brugere at registrere og logge ind fra forsiden af dit websted.\nBare besøg Kurser og rediger dit kursus. På skærmbilledet for kursusredigering skal du klikke på fanen Brugeradgang.\nDer er to muligheder for dig at vælge. Den første giver automatisk alle registrerede brugere adgang til kurset, og den anden mulighed giver dig mulighed for manuelt at tilføje brugere til kurset.\nHvis du vælger den manuelle metode, så her er hvordan du vil tilføje brugere til et kursus. Besøg Brugere skærm i WordPress admin area og klik på knappen "Update Course Access Permissions" ved siden af et brugernavn.\nDu kan nu bare markere eller fjerne markeringen i feltet under kolonnen Tilladt adgang for at give eller fjerne adgang fra et kursus.\nMetode 2: Brug af et WordPress-medlemskab eller e-handels-plugin\nDenne metode er ideel, hvis du vil sælge kurser sammen med medlemskab på dit websted. WP Courseware tilbyder integrationer med de mest populære medlemskabs- og eCommerce-plugins.\nIntegrationslisten indeholder Easy Digital Downloads, WooCommerce, Magic medlemmer, S2members, Paid Memberships Pro osv. De fleste af disse integrationer er tilgængelige som gratis addon plugins.\ntags:aggiornamenti di livello 3 Linux mint 17.2vanno fatti? hvordan man tilføjer dual sim kunne lide dette Plugin plugins woocommerce WordPress wordpress admin wordpress plugin tilbud مسابه من الفسفور 多드 프레스 로 학습 관리\nSådan deaktiveres Gutenberg og vender tilbage til det klassiske WordPress ...


Fynsk it-firma: Samler 600 brugere til festival | fyens.dk\nFynsk it-firma: Samler 600 brugere til festival\nUmbraco-stifter Niels Hartvig i gang med at high-five nogle af vinderne fra sidste års award-show til firmaets Codegarden-festival. Det var første gang, at den kombinerede konference, fest og festival for selskabets kunder, brugere og udviklere fandt sted i Odense. I denne uge gentager de eventen med 600 gæster fra 32 forskellige lande, som alle har softwaren og programmerne fra Umbraco tæt inde på livet i deres virksomheder. Arkivfoto.\nDet fynske firma Umbraco har skabt et verdensomspændende netværk med sit open source-program - i næste uge samler firmaet 600 partnere, udviklere og brugere i Odense til tre dages konference-festival med oplæg, debatter, fest og ikke mindst Umbraco-bingo.\n06 jun. 2017 kl. 06:00\nFørste gang var de 23 deltagere fra syv lande.\nI år er de 600 deltagere fra 32 lande fra Australien til USA, Europa og Sydamerika. De mødes 7.-9. juni i Dok5000 i Odense.\nFynske Umbraco har, siden virksomheden afholdt den første såkaldte "Codegarden"-festival for tretten år siden, udviklet sig til et verdensomspændende firma med partnere og brugere i lande verden over.\nDet afspejler sig i tilmeldingslisten til årets konference eller festival, som it-firmaet fra Odense kalder det, når de inviterer til tre dages oplæg, workshops, debatter, fest og traditionsigt Umbraco-bingo.\nNormalt mødes udviklere, kunder og brugere med folkene fra Umbraco eller hinanden i forum, på sociale medier eller på mail, men de tre dage i denne uge bringer altså Umbraco-folket sammen i Odense.\n-Det er godt med alt det digitale, men det er nu også ret fremragende at mødes face to face med nogle af de mange udviklere, kunder og partnere vi har. Vi har hidtil brugt Codegarden til at fremlægge vores planer for fremtiden og præsentere de nyeste ting, vi har udviklet, siger stifter og direktør i Umbraco, Niels Hartvig.\n-Det er godt med alt det digitale, men det er nu også ret fremragende at mødes face to face med nogle af de mange udviklere, kunder og partnere vi har. Vi har hidtil brugt Codegarden til at fremlægge vores planer for fremtiden og præsentere de nyeste ting, vi har udviklet.\nStifter og direktør i Umbraco, Niels Hartvig.\nNiels Hartvig stiftede Umbraco tilbage i 2004.\nHartvig har skabt et voksende fynskbaseret Umbraco-univers med flere end 415.000 installationer verden over og 220.000 brugermedlemmer i Umbracos onlineforum Our.Den stadigt lille fynske virksomhed står bag verdens mest udbredte CMS-baserede system til private, foreninger og firmaer, som kører deres onlineforretning eller foreningshjemmeside på Microsoft-software.Det gør store og små brugere som Carlsberg, DBU og fodboldklubben i Brobby i Danmark og Heinz, Mclaren og Dubai lufthavn i udlandet. Alligevel er Umbraco en meget lille fisk i et stort hav af it-virksomheder med 28 ansatte og en nettoomsætning på blot 14 millioner kroner bl.a. på servicering og træning af udviklere.Nyeste tiltag er Umbraco Cloud, som være med til at ændre på forretningsmodellen. Cloud-udgaven er et abonnementsbaseret system, hvor brugerne af den gratis software køber sig til hosting, service og support hos Umbraco, vil firmaet i Odense have sine brugere endnu tættere på og samtidigt skalere forretningen.\nEn gang om året samler Umbraco udviklere, kunder, partnere og andre fra Umbraco-universet til tre dages Codegarden - for andet år i træk nu i Odense, hvor der er oplæg, workshops, fest, middage, udviklingssession osv. Der er tilmeldt 600 gæster i år til eventen, de kommer til Dok5000 og Odense fra 32 forskellige lande.\nNiels Hartvig var i første omgang skeptisk over at lægge Umbracos Codegarden i Odense. Men det har været en succes, og i år topper deltagertallet med 600. Arkivfoto: Lasse Hansen\nFlere øjne på nye tiltag\nEfter at have arrangeret den årlige event 12 gange, har Codegarden dog udviklet sig meget, understreger han. Det startede som en begivenhed primært for udviklere af softwaren og koden, men i dag er de forretningsfolk og brugere, som skal anvende programmet i deres forrretning, en lige så stor del af have-festen, hvor udgangspunktet også har udviklet sig for folkene bag, siger han.\n- Nu præsenterer vi ikke 100 procent færdige nye ting, men i stedet lægger vi ting frem, vi har mere på idéstadiet - og så er der lagt op til debat og diskussion, for det er jo brugere, vi præsenterer det for. Og udviklere, som sagtens kan komme op og sige til mig, at vi måske burde gøre det på en anden og bedre måde, siger han.\nÅrets Codegarden bliver anden gang, Umbraco inviterer til festival i Odense, og igen i år foregår det i Dok5000 på havnen - ikke langt fra Umbraco-hovedkvarteret ved Bazar Fyn.\n-Vi er i fuld gang med at bygge om i Dok5000, som er perfekt på mange måder, men vi har brug for at lave nogle flere inddelinger i de store lokaler. Vi har også købt flere hundrede meter rullegræs og strandstole, så deltagerne kan sidde og slappe af i de lange pauser og reflektere og diskutere mellem foredrag og oplæg, siger Niels Hartvig.\nVær forberedt på lidt af hvert, når Umbraco kalder til Codecarden. Her fra forberedelserne sidste år, hvor arrangmentet for første gang blev afholdt i Odense. Arkivfoto: Lasse Hansen\nHoppeborg til en to-værelses\nDe mange deltagere får to dage med oplæg fra 15 forskellige oplægsholdere, hvorefter der er indlagte workshops og en enkelt masterclass. Derudover er der indlagt awardshow med præmier, middage, bådture med kanalrundfarten og fælles ture rundt i Odense aften- og natteliv. Den sidste dag på festivalen skal deltagerne spille bingo, et meget populært tilbagevendende punkt på programmet.\n-Vi har også en del lidt introverte deltagere med, og til vores bingo går vi fra Umbraco forrest og er dybt pinlige, så vi kan vise alle deltagerne, at det er okay at slappe helt af. Man kan også vinde ting, man helst vil være fri for, siger Niels Hartvig.\nSidste års vinder vandt en kæmpe hoppeborg med Umbracos logo på.\n-Og vi fløj den selvfølgelig hjem til ham, men det var en franskmand, som boede i en to-værelses lejlighed, så han havde ikke rigtig plads til den, griner Niels Hartvig.


Mød manden der havde sex med 365 mænd på 365 dage i kunstens navn\nHeriblandt en 76-årig journalist, en skotsk yoga-instruktør og mindst én serbisk pornostjerne.\naf David Levesley\nScreenshot fra en video af Mischa Badasyan, i forbindelse med performancekunst-projektet "Save the Date"\nFor to år siden gav den russisk fødte performance-kunstner Mischa Badasyan, som er bosat i Berlin, sig selv en udfordring: at tage på en ny date hver dag i et år. Derudover ville han tvinge sig selv til at have sex hver dag, uanset om det var med dagens date eller ej. Selvom det måske lyder som en belejlig måde at udleve en fantasi på, så var projektet med titlen Save the Date ofte en rystende oplevelse for ham.\nProjektet gav ikke overraskende anledning til store overskrifter, og Badasyan var centrum for et væld af amerikansk medieopmærksomhed ved projektets begyndelse – både af positiv og negativ karakter. (Jeg skrev dengang om projektet for Mic.) Ingen af de medier har til gengæld fulgt op på Badasyan siden projektets afslutning. Nu, et år senere, er det måske endnu mere interessant, hvordan det har påvirket ham. For den 28-årige kunstner, som ikke tidligere havde været i et parforhold, fortæller nu, at han måske aldrig vil indgå i et seriøst forhold.\nVed projektets begyndelse så det ud til, at resultatet primært ville være en reflektion over det tankeløse forbrug af sex, som gps-baserede dating-apps som Grindr og Scruff har gjort tilgængeligt. Tjenesterne har gjort det lettere end nogensinde før at chatte, møde og have sex med folk i nærheden, og det har påvirket en stor del af homokulturen.\nMen Badasyan fortalte at de svar, han fik, ofte var fra folk, der ikke bare afslog hans tilbud om en date, men også rettede skarp kritik mod ham, hvilket til sidst blev for meget. Derfor forsøgte han en mere traditionel tilgang med cruising i Berlins parker. Oplevelsen blev hurtigt belastende for ham. "Det var dårlige dates, det var dårlig sex, det hele var for meget," siger han til VICE.\n"Jeg havde sex med så mange mennesker. Er det ikke sindssygt?"\nBadasyan blev også bevidst om sit arbejdes lighed med sexarbejde. Han begyndte at interviewe folk på Kurfürstenstrasse, Berlins 'red light district', og han havde seksuelle møder med escortdrengene der. Med tiden begyndte han selv at arbejde som sexarbejder, selvom han ikke modtog penge.\nSom man måske kunne forvente, oplevede han, at de seksuelle møder var kortvarige og følelseskolde. Almindeligt samleje blev en kedelig rutine, og Badasyan ledte efter andre måder at intensivere den seksuelle oplevelse på. "Jeg var nødt til at bruge vold for at dyrke min seksualitet," sagde han. "Jeg slog på folk. Jeg blev til en maskine."\nLæs også: Mit liv med 'sugar daddies' gjorde mig dybt afhængig af sex\nNogle af de mænd, han mødte på Kurfürstenstrasse, blev også voldelige. "De slog mig ikke, men de råbte af mig, og en fyr var ved at køre mig ned, mens en anden smadrede en ølflaske i hovedet på mig," fortæller han. Han modtog også en online-dødstrussel fra en nynazist, og lige inden han færdiggjorde projektet, blev han pebersprayet af en mand på gaden (af grunde der stadig er uvisse).\nDer kom dog også gode ting ud af projektet: "Nogle af mine dates blev til venner, kunstkollegaer og bekendte," fortæller han. Han har holdt kontakten med mange af dem, og han har samarbejdet med flere af dem om nye kunstprojekter.\nEn af de sidste dates, Badasyan var på, var med den 20-årige studerende Ahmed Baldr, som identificerer sig som heteroseksuel.\n"Jeg havde aldrig været i nogen form for forhold med en mand før, og jeg var nysgerrig på, hvordan en date med Mischa ville være. Så jeg ville gerne være med i projektet," udtaler Baldr til VICE. Deres date indebar middag, fest på en klub og selvfølgelig sex. Derefter diskuterede de næsten dagligt Badasyans projekt.\nLæs også: Jeg har været i seng med op mod 3500 mænd og nægter at skamme mig\nBadasyan havde sex med et mangfoldigt udvalg af mennesker i løbet af de 365 dage og nætter – fra en 76-årig journalist til en skotsk yoga-instruktør og mindst én serbisk pornostjerne. I løbet af året rejste Badasyan til – og var i seng med mænd fra – Sverige, Danmark, Holland, Tjekkiet og Polen.\nHan datede også adskillige HIV-positive personer. Han har tidligere arbejdet med HIV-aktivisme og havde fået stillet gratis kondomer til rådighed til projektet af en tysk HIV-organisation, men i løbet af projektet havde han for første gang sex med HIV-positive mænd. "Jeg har altid været bange for seksuel kontakt med positive personer," skrev han på Facebook. "Save The Date ændrede mit liv og min virkelighed."\nBadasyan har fortalt, at hans projekt ikke kan fortolkes entydigt. "For nogle handler det om seksualitet, for andre handler det om frihed – og for andre igen handler det om ensomhed," siger han.\nEnsomhed var også en del af hans egen oplevelse. Han skrev en udførlig dagbog i løbet af året, og han viste mig, hvordan hans indlæg gik fra at være detaljerede redegørelser for specifikke dates til kun at bestå af enkelte sætninger.\nReaktionerne på hans projekt har overrasket ham.\nAndre kunstnere har malet portrætter af ham. Der er blevet skrevet bachelorprojekter om ham. Danseren Kevin Lopez fra Los Angeles lavede en optræden inspireret af Save the Date og tog derefter til Berlin for blive én af Badasyans dates.\n"Mischas øjne ser intet andet end kunst og skønhed," fortalte Lopez til VICE, men han kunne også godt se, hvordan projektet belastede kunstneren. "Jeg havde det lidt som om, at han ville kende mine dybeste, mørkeste hemmeligheder, før han overhovedet vidste noget om mig," siger Lopez.\nBadasyan har arbejdet hårdt i det år, der er gået siden. Han fortæller, at han har arbejdet i Tysklands største flygtningelejr og yder støtte til LGBTQ-flytninge. Han arbejder også på et nyt projekt, TOUCH, som er "et forsøg på at genopbygge forbindelsen mellem mig selv og andre mennesker. For at kunne forstå noget, er man nødt til at røre ved det."\n"Min seksualitet er meget mærkværdig nu," fortæller han. "Jeg dater ikke homofyre længere. Den eneste måde, jeg kan nyde sex på, er gennem voyeurisme på herretoiletter og ved at score hetero-, biseksuelle og nysgerrige fyre i Berlins gader."\nDa jeg talte med Badasyan ved afslutningen af hans projekt i august sidste år, viste han mig en plakat, som nogen havde lavet til ham som et minde om projektet. Den viste en silhuet, der skulle repræsentere hver eneste af de mænd, han havde været i seng med i løbet af det år. "Det var næsten umuligt. Jeg var nødt til at være så fokuseret og så disciplineret i et helt år," sagde han. "Jeg havde sex med så mange mennesker. Er det ikke sindssygt?"\nJeg tog til BDSM-workshop for at genvinde min selvtillid i sengen\nDenne kvinde gjorde sin samling af uopfordrede dick pics til en kunstudstilling\nTagged:BerlinSexVICE USLGBT+LGBTQDating AppsGrindrKunstCruisingVice BlogScruffSave the dateMischa Badasyanhook up appsPerformancekunsthomoseksualitet


VIP-vejledninger reduceret 46 % i 2015\nSkjult mappe›VIP-vejledninger reduceret 46 % i 2015\nForenkling: Jurist og sygeplejerske Berit Schwartz og læge Jette Stub Nielsen er blandt dem, der har knoklet for at få bragt mængden af vejledninger ned, så det er lettere for personalet at finde den relevante information. Læs mere om deres arbejde her.\nSiden Berit Schwartz startede for et år siden som teamleder i Kvalitets og Udviklingsafdelingen, har hun stået i spidsen for en gruppe klinikere og stabsmedarbejdere, der sammen har nedbragt antallet af kliniske vejledninger.\nTeamleder Berit Schwartz\n- Det har været min helt store kæphest, så at sige – min måde at fokusere og forenkle. Der har været for mange dokumenter. Det duer ikke i den travle hverdag ude på afsnittene. \nReservelæge Jette Stub Nielsen på PCK har været med i processen. Hun har selv førhen mærket konsekvenserne af den store bunke vejledninger.\n- I vores søgeportal (VIP) har det kun været muligt at finde en vejledning, hvis man kender titlen, eller i hvert fald rammer meget tæt på. Med mange vejledninger, kan det være umuligt at finde den rigtige. Fx husker jeg en ny kollega, som ville orientere sig i behandlingen af akut urotilstand, og som havde fundet en ældre lokal vejledning. Den svarede bare ikke til den gældende vejledning.\nReservelæge Jette Stub Nielsen\nVærdi for patienten og for personalet\nBerit og Jette har i samarbejde med andre klinik- og stabskollegaer gået efter at ændre situationen markant.\n- Vi har kørt hårdt på, men jeg synes, vi er nået langt. Da jeg startede i RHP var der f.eks. 21 skizofren- vejledninger. Nu er der 1, fortæller Berit.\nOg det bringer værdi for patienterne, forklarer Jette Stub Nielsen.\nDet betyder, at patienterne vil møde en mere ensartet holdning til behandling af de forskellige tilstande.\nDe færre vejledninger er også værdifulde for personalet. Udover bedre overblik og en mere enkel arbejdsgang, forudser Jette også, at det bliver nemmere at være ny læge.\n- For yngre læger bliver det nemmere at orientere sig. Når man starter i sit nye speciale bruger man vejledninger til at danne sig et overblik over de vigtigste patientgrupper og behandling. Og så er det langt nemmere, hvis der fx kun er én vejledning til depression fremfor mange lokale, der skal sorteres fra\nEt succesfuldt samarbejde med Region Sjælland\nForenklingen af vejledningsmaterialet er - udover knofedt fra Berits og Jettes side - resultatet af et samarbejde med Region Sjælland.\nForskellige arbejdsgrupper på tværs af de to regioner er rykket sammen for at harmonisere de kliniske vejledninger, så de er ens.\nDen øvelse er en central del af implementeringen af Sundhedsplatformen, som begge regioner skal implementere fra maj 2016. Men den har bragt en ekstra bonus med sig:\n- Det har været et rigtig godt samarbejde. Ikke kun fordi vi i fælleskab har harmoniseret og kogt vejledningerne ned, men også fordi vi har suppleret hinandens materiale undervejs og taget det bedste fra begge verdner. På den måde er kvaliteten også højnet.\nVi ligger helt i front\nMed en nedbringelse af dokumenter på 46 % er Region Hovedstaden Psykiatri det hospital i regionen, som er nået længst med at nedbringe kliniske vejledninger i 2015. Kvalitets og Udviklingschef og overordnet ansvarlig for projektet, Mette Bertelsen, forklarer hvorfor.\n- Det handler om, at vi har et meningsfuldt strategisk fundament. Med kombinationen af forbedringsarbejdet og Fokus & Forenkling er der gode rammer for afbureaukratisering og en mere enkel hverdag. Den bold har vi grebet i RHP, og nu begynder vi at se resultaterne\nKvalitets og Udviklingschef Mette Bertelsen\nMette Bertelsen forklarer også, hvordan nedbringelsen af de kliniske vejledninger er en del af et større perspektiv, hvor hendes afdeling arbejder hen mod at gøre den kliniske hverdag fri for unødig bureaukrati:\n- Det er klart, at vi gerne vil skabe en mere enkel hverdag. Vi har f.eks p.t. fokus på Cave-registreringen. Jeg forventer, at vi i løbet af 2016 er klar med en forenkling af denne.\nRegionsrådet har en vision om, at borgeren skal opleve hovedstadsregionen som én enhed – som ét hospital.\nFor at den vision kan realiseres har det været nødvendigt at rydde op i de mange forskellige regionale politikker, strategier og handleplaner, som hidtil har trukket i forskellige retninger på tværs af regionen.\nDerfor valgte Regionsrådet i 2014 at vedtage én sammenhængende fælles strategi med fælles indsatsområder og driftsmål for alle i regionen: Fokus & Forenkling.\nKUA er et vigtigt binde- og formidlingsled mellem klinik og det politiske system. Afdelingen agerer i hverdagen som filter og sørger for, at centrene lever op til lov- og kvalitetskrav uden at drukne i paragraffer, papirarbejde og politikerspørgsmål.\nKUA spiller derudover en større rolle i forhold til patientsikkerhed igennem Risiko Management og som ansvarlig for korrekt registrering af patientdata.\nKUA understøtter desuden den administrative del af forskningen og har ansvaret for Den Centrale Visitation(CVI), som sikrer lige adgang til behandling for patienter på tværs af centrene. \nPubliceringsdato: 18-08-2016 03:28


Vild med køkkenhave: oktober 2012\nMan bliver så glad for blomsterne her i oktober. Især sådan en grå dag som i dag, er det dejligt, når man går i haven med bladene dalende ligeså stille ned, at blive mødt af lysende røde blomster.\nHer er ganske få planter. De bliver ved at blomstre og der er stadig mange, mange knopper parate. Kun frosten vil stoppe det.\nJeg har googlet cosmos picotée og det ser ud til at det er normalt med to farver. Den mørke kommer ikke rigtig til sin ret her på fotoet. I virkeligheden er den dybt mørkerød.\nI'm so glad of the flowers in the month of october.\n“I oktober står havemanden over det samme bed, (som var frodigt i foråret) hvor et par tørre blade eller en nøgen stængel rager frem, og siger tankefuldt til sig selv: Det er lidt bart og tomt her, jeg må plante noget, en fem-seks phlox eller en af de store asters. Og det gør han så. Havedyrkerens liv er fuldt af forandring og virkelyst.”\nOg videre “Brummende af tilfredshed søger gartneren i oktober nøgne pletter frem i sin have,”\nFor Capek er oktober den måned hvor man begynder at planlægge sin forårshave. Og det er vist så sandt, så sandt. Rundt om i blogland myldrer det med løg- og læggetips. Se f.eks.Havefolket.\nNu kommer der så en lille spæd røst herfra. Øh, jeg troede faktisk at man gravede sine løg op i oktober. Tulipaner og den slags. Jeg tager måske fejl. Hvad ved en grønsagsdyrker om blomster.\nOctober according to Karel Capek\nThis is the month where you plan next year’s blooming.\nDet kan godt betale sig at så et hold sene bønner. Trods alle anstrengelser for at notere og holde styr og regnskab, står det hen i det uvisse hvornår de faktisk er blevet sået. Men ét er sikkert, der er blevet høstet mange gange i løbet af september og oktober. Bønnen hedder Nerina, og den har man adgang til hvis man er medlem af Frøsamlerne.\nDen udmærker sig ved at være lille og fin, og den kan stå høstklar længe uden at blive for grov. Sent-sånings-nummeret kan man lave med alle bønnesorter.\nBønnerne er plukket i regnvejr så der er kommet lidt jord, blade og græs med.\nThe last bean harvest\nThe variety is called Nerina and comes from The Danish Seedsavers.\nJa, ja, det er ikke det store udbytte men frisk opgravet ingefær er nu superlækkert, og jeg har næsten ikke kunnet vente. Har været så spændt på at se hvor store knoldene var blevet.\nDisse ingefær blev lagt i potte i foråret og har stået i drivhus hele sommeren, behørigt dækket med fiberdug indtil tomaterne gav tilstrækkelig skygge. Ingefær er nemlig en skovplante, den vil gerne have varme men ikke direkte sol.\nMåske er foråret slet ikke den rigtige årstid at starte på, for de var meget længe om at komme igang. Som et eksperiment har jeg allerede sat næste hold i gang med nogle spirede knolde jeg fandt i kurven på køkkenbordet sidst på sommeren.\nOkay, they are not that big but they are very delicious.


Dramatisk tilbagegang i det samlede erhvervsliv - men i telebranchen går det meget godt - Computerworld\nDramatisk tilbagegang i det samlede erhvervsliv - men i telebranchen går det meget godt\nDen danske telebranche har foreløbigt klaret sig godt igennem coronakrisen, viser nye tal fra Danmarks Statistik, som Dansk Erhverv har analyseret. Omsætningen er hævet en smule, mens det samlede erhvervsliv er gået dramatisk tilbage.\n29. september 2020 kl. 09.44\nSe nøgletal for telebranchen i de to første kvartaler af 2020\nDerfor har telebranchen ifølge Dansk Erhverv klaret det godt\nAntal ord 443\nDanske virksomheder har generelt måtte vænne sig til, at der er blevet lidt flere røde tal som følge af corona-pandemiens konsekvenser.\nDanskerne gemmer på gammel, udtjent hardware i stor stil. 70 procent af os har for eksempel gamle mobiltelefoner liggende i skufferne. Apple-forhandleren Humac vil gerne have fingrene i det hele og giver penge for det, hvis man køber nyt grej.


Armløft i udlandet: Litauen, pris, før og efter | Nordesthetics Clinic\nArmløft i udlandet: Litauen\nløs hud i armhulen – fra 15.300 kr.\nfedtsugning af arme – fra 14.200 kr.\nlårløft – fra 24.600 kr.\nløs hud i armhulen – fra 2.050 €\nfedtsugning af arme – 1.900 €\nlårløft – fra 3.300 €\nHvad er armløftkirurgi?\nMassivt vægttab efter bariatrisk kirurgi efterlader ofte patienterne utilfredse med løs hud, ikke kun i maveområdet, men også på deres arme eller lår. Forskellige kropsoperationer i kombination med bariatrisk kirurgi har potentiale til væsentligt at forbedre eller genoprette patienters kropsbillede og livskvalitet. Armløft, også kendt som brachioplasti, er en almindelig udført procedure, hvor løs hud og overskydende væv på overarmene fjernes for et mere symmetrisk og naturligt udseende. Det er værd at bemærke, at et armløft anses for at være en mindre operation med en lav komplikationsrate, og det har ingen indflydelse på den langsigtede funktion og bevægelighed af bevægelsen i armene.\nHvad er forskellen mellem armløft og fedtsugning af armene?\nFedtsugning af armene er en mere konservativ kirurgisk tilgang, hvor overskydende fedtvæv fra overarmene fjernes gennem små snit i nærheden af albuerne.\nFedtsugning hvis der ikke er noget løs hud til stede Fedtsugning er det rette valg, hvis huden på overarmene ikke har tabt sin elasticitet endnu, og der ikke er noget løs hud til stede, da det ikke omfatter fjernelse af overskydende hud.\nArmløftkirurgi udføres gennem en sinusformet snit, som går helt ned fra albuen og op til armhulen og placeres enten på indersiden eller på bagsiden af armen, afhængigt af patientens personlige anatomiske egenskaber og mængden af løs hud, der behøver at blive fjernet. Naturligvis er permanent ar-dannelse på begge arme en uundgåelig følge af et effektivt armløft, men belønningen er faste og smukt formede overarme.\nHvem er en god kandidat til armløftkirurgi?\nEn god kandidat til et armløft er ofte en person, der har haft et massivt vægttab i løbet af kort tid, hvilket resulterer i betydeligt løs hud på overarmene.\nDerudover skal man være i en generelt god sundhedsmæssig tilstand for at undgå komplikationer og problemer med opheling i den postoperative periode.\nSom ved alle kosmetiske operationer, skal en kandidat til et armløft være opmærksom på den permanente ar-dannelse, der uundgåeligt kommer til at være på det bagerste af armen, hvor de vertikale snit er lavet.\nEndelig bør en plastikkirurg konsulteres med henblik på korrekt vurdering af ens behov for et armløft.\nForberedelse til et armløft\nFor at kunne forberede sig på et armløft, skal nogle vigtige præoperative instruktioner følges:\nHav en sund livsstil. Regelmæssig motion, velafbalanceret kost og rigeligt med væske vil styrke din krop og helingsprocessen bliver hurtigere.\nUndgå at bruge tobaksvarer og at indtage alkohol mindst 2 uger før proceduren.\nFor at forhindre komplikationer bør du stoppe med at tage aspirin, ibuprofen, antiinflammatoriske lægemidler og andre blodfortyndere, medmindre kirurgen har rådgivet anderledes.\nOplys kirurgen om dine allergier, tidligere operationer og daglige medicin. Hvis du har eksisterende sygdomme, der kræver daglig brug af medicin, skal din kirurg informeres om det. Følg dine specifikke præoperative instruktioner som du modtager fra kirurgen, da de kan variere afhængigt af din personlige medicinske historie.\nOpheling efter armløft\nOpheling efter et armløft tager tid og tålmodighed for at det skal lykkes.\nEfter operationen forventes patienter at opleve mild til moderat smerte, der kan håndteres med receptpligtig medicin i op til 7 dage. I løbet af den tid bør man afstå fra selv mildt anstrengende aktiviteter, der involverer overkroppen og som kan lægge pres på snitstederne.\nNår stingene og forbindingerne er fjernet, er det fortsat nødvendigt at bære kompressionsærmer, som hjælper til at accelerere sårhelingen.\nAr efter armløft er tydeligt synlige i de første par måneder efter operationen og langsomt falmer arrene til tynde linjer. Skulle der – imod forventning – opstå unormal ar-dannelse, kan dette korrigeres med en yderligere kirurgisk procedure, hvis det er nødvendigt.\nBlå mærker og hævelse i overarmen kan være til stede i op til 4-6 uger som en klinisk manifestation af en lokal inflammatorisk reaktion på en operation. Hvis dette fortsætter yderligere end denne periode, skal en læge konsulteres.\nKan armløft kombineres med andre operationer?\nDet er ikke usædvanligt, at et armløft kombineres med mange andre kosmetiske operationer, såsom brystforstørrelse, maveplastik eller lårløft. Men når flere kirurgiske procedurer kombineres, påvirkes det bløde væv i et relativt stort område af overkroppen, og der kan således forekomme større infektionsrisiko og en højere komplikationsrate for sårheling.\nNår operationen er overstået, skal der kun tages hensyn til nogle få ting for en uproblematisk opheling:\nAlkohol og tobaksprodukter\nDen basale opheling efter operationen tager normalt op til 2 uger. I løbet af den tid er det vigtigt ikke at løfte sine arme over skulderniveauet, at undgå anstrengende motion eller tunge løft for ikke at forstyrre helingsprocessen. Det kan tage omkring 6 uger for en patient at genoptage sin normale fysiske aktivitet.\nDet er vigtigt at holde snitstederne rene og pæne. I de første par dage efter operationen opfordres patienterne til brusebad og vedligeholde deres personlige hygiejne og derudover følge lægens anbefalinger.\nLøst tøj anbefales for patientens bekvemmelighed, da det er lettere at tage af og på.\nI den første uge efter operationen anbefales det at være en lille smule aktiv ved at tage korte gåture flere gange om dagen mv. Lette fysiske aktiviteter har en signifikant positiv effekt på blodcirkulationen og fremmer derfor helingsprocessen.\nPatienter advares kraftigt mod at indtage alkohol og bruge tobaksprodukter, især mens man tager nogen form for receptpligtig medicin efter operationen, for det kan fremkalde toksiske bivirkninger og komplikationer.\nLæs mere om armløft


Hvad er Kay Bojesen træfigurer for nogle størrelser? - daek-shoppen.dk\nDu kan næsten ikke undgå at være stødt på en eller flere af Kay Bojesens små, charmerende træfugle, aber, biler eller gardere. Disse figurer, som for de flestes vedkommende er fremstillet i hårdt teak træ og malet i muntre, strålende farver, er nemlig nogle af de sande ikoner inden for dansk design når det er allerbedst.\nKay Bojesen træfigurer er særdeles berømte over hele verden. Når turister fra nær og fjern besøger vor skønne hovedstad, er det mere reglen end undtagelsen, at der kommer en Kay Bojesen figur eller to med til hjemlandet. De fine aber, fugle, gravhunde, elefanter, gardere, kaniner, flodheste biler – og selvfølgelig nisser, når sæsonen byder det – kan tjene som legetøj for børn, som dekorativ udstilling i reolen, eller som samler objekter, som blot bliver mere og mere værd år for år. Der kommer nemlig stedse nye modeller af de eksisterende figurer, som blot er malet i forskellige mønstre og farver, eller varierer i størrelse.\nHvor finder jeg Kay Bojesen figurer i stort udvalg?\nHvis du ønsker at få et samlet overblik over sæsonens Kay Bojesen figurer, kan du med fordel tjekke den online butik på designklassikershop.dk. Her finder du, foruden Kay Bojesen, et velassorteret udvalg af varer fra andre kendte danske designere og producenter, her under Andersen Design, Badeanstalten, Bauhaus Lampe, Brdr. Krüger, By Nord, By Wirth,Freemover Lysestager, Fuss Puder, Getama, Hans Bølling Bakkebord, Henning Koppel, Hindevadgaard, Holmegaard, J.L.Møller, Karakter Copenhagen, Karen Blixen Jul, Klassik Studio, Klippan Plaid, Konnerup Chokolade, Kristina Dam, Kähler, Le Klint, Louise Roe, Loullou, Lyngby Porcelæn, Magnus Olesen, Menu, Mette Ditmer, Nonuform Hylder, Nordic Tales, Nordstjerne, Normann Copenhagen, Northern Lighting Lamper, Piece Of Denmark, Piet Hein, Ringsted Dun, Risskov Møbelsnedkeri, Rosendahl, Rug Solid, Skagerak, Skipper Furniture, Snedkergården, Zarah Voigt, Werner Stoff og Ørskov.\nSe hele udvalget på designklassikers.dk\nPrevious Post: Udbred budskabet om sexlegetøj på den her måde\nNext Post: Find den rette rideskole til dine professionelle behov


Sommerhus - 6 personer - Lyngstien - Hou - 9370 - Hals - 326-43001 - Feline Holidays\nSommerhus - 6 personer - Lyngstien - Hou - 9370 - Hals\nSommerhuse i nærheden (269) Torndrup (112), Sommerhuse i nærheden (269), Hals (450), Hou, Limfjorden (454), Aalborg og omegn (559), Nordjylland (Østkysten) (1.415), Nordøstjylland (1.684), Limfjorden (2.036), Vendsyssel (4.598), Nordjylland (5.274), Østjylland (5.525), Jylland (25.459), Danmark (32.310)\nEmne nr.: 326-43001\nFantastisk dejligt sommerhus på 117 m2, som er beliggende på en ugenert naturgrund med græsplæne. Huset er bygget i 2010. Huset er til 6 personer, som er fordelt på 3 soveværelser: to soveværelser med dobbeltsenge med boksmadras samt et værelser med 2 enkeltsenge med boksmadrasser. Huset råder over 2 badeværelser: et gæstetoilet med wc, håndvask og bruseniche samt et stort og lækkert badeværelse med wc, håndvask, bruseniche, spa samt adgang til husets sauna. Vaskemaskine og tørretumbler forefindes ligeledes. Køkken og stue er kombineret. Det lyse og flotte køkken har keramisk komfur med varmluftsovn, emhætte, køleskab med fryser (40 L), mikroovn, opvaskemaskine samt udgang til en ugenert, åben terrasse med havemøbler. Stuen er smagfuld indrettet og har fjernsyn med parabol, DVD-afspiller, stereoanlæg med CD-afspiller, trådløs internet og udgang til en ugenert, overdækket terrasse med havemøbler, hvor man kan sidde og nyde den skønne natur, som omgiver huset. I køkken, stue, entré og på begge badeværelser er der klinker med gulvvarme. I alle soveværelser er der trægulve. Desuden findes barneseng, barnestol, gynge og sandkasse. Huset er utrolig smagfuld indrettet med bl.a. sorte lædermøbler og fremtræder overalt særdeles indbydende. I forbindelse med sommerhuset er der lavet et dejligt udekøkken med kold og varmt vand samt køleskab med fryser, hvor man kan stå og ordne aftensmaden til grillen. Fra indkørslen kan man skimte den børnevenlige strand, som findes i området. I gåafstand fra huset ligger en campingplads, hvor man har mulighed for at spille minigolf, fiske i en ”Put and Take” Sø eller blot nyde den stille og rolige natur. Er man mere til shopping, kan en tur til Hals anbefales. Her kan man opleve en hyggelig atmosfære på havnen, eller man kan besøge en af de mange små butikker, som byen byder på.


Opret en speciel papirstørrelse til udskrivning - Apple-support\nOpret en speciel papirstørrelse\nHvis du vil oprette et dokument med en særlig størrelse, f.eks. en kuvert eller et kort, skal du først se, om papirstørrelsen vises på lokalmenuen Papirstørrelse. Hvis det ikke er tilfældet, kan du oprette din egen specielle papirstørrelse. Specielle papirstørrelser er ikke tilgængelige til alle printere eller til alle programmer.\nBemærk: De følgende indstillinger er muligvis ikke tilgængelige i din printer eller dit program. Hvis disse instruktioner ikke svarer til det, du ser på skærmen, henvises du til den dokumentation, der fulgte med det program, du bruger.\nVælg Arkiv > Udskriv. Hvis du ser knappen Vis oplysninger, skal du klikke på den for at se de tilgængelige muligheder.\nKlik på lokalmenuen Papirstørrelse, og vælg Administrer specielle størrelser.\nKlik på knappen Tilføj for at tilføje en ny papirstørrelse, og angiv derefter den ønskede papirstørrelse.\nDu opretter en ny papirstørrelse på basis af en eksisterende størrelse ved at vælge en papirstørrelse på listen og klikke på Dubler.\nDu udskriver på en speciel papirstørrelse ved at vælge den på lokalmenuen Papirstørrelse i dialogen Udskriv (vælg Arkiv > Udskriv). Du indstiller en papirstørrelse som en speciel papirstørrelse ved at vælge den på lokalmenuen Papirstørrelse i dialogen Sidelayout (vælg Arkiv > Sidelayout).\nTip: Hvis et dokument udskrives med forkerte margener eller klippet tekst, kan du prøve dette: Klik på lokalmenuen Printermargener, vælg Brugerdefineret, og indtast nul til printermargenerne. I nogle tilfælde vil det få dokumentmargenerne til at blive udskrevet som forventet.\nSe ogsåIndstil standardpapirstørrelse\nOpret en speciel papirstørrelse til udskrivning


Slotsbranden 1697 - Wikipedia's Slottsbranden 1697 as translated by GramTrans\nWikipedia's Slottsbranden 1697 as translated by GramTrans\nNedenstående er en automatisk oversættelse af artiklen Slottsbranden 1697 fra den svenske Wikipedia, udført af GramTrans den 2016-05-07 18:42:50. Eventuelle ændringer i den svenske original vil blive fanget igennem regelmæssige genoversættelser. Du har mulighed for at redigere oversættelsen til brug i den originale danske Wikipedia.\nSlotsbranden i Stockholm den 7 maj 1697 . Maling af Johan Fredrik Höckert fra 1866.\nDen store Slotsbrand indtraf i Stockholm den 7 maj 1697 da det gamle slot Tre Kronor blev totalsmadret i en brand , uden for slottets da nyligt kraftigt ombyggede nordlige amtgasmure [1 ] . Hovedparten af Sveriges gamle rigsarkiver og kongelige biblioteker blev ødelagt [2 ] .\n4 Samtidig illustration af brandruinen\n5 Slotsbranden i samtidig nyhedsformidling\nDet firehundredeårige slot 36 år inden branden. Maling af Govert Camphuysen fra 1661.\nKlokken to på eftermiddagen begyndte branden på loftet over rigssalen i slottets sydlige del. Brandvaktmästaren Sven Lindbergs hustru var den som først opdagede røgen. Hun bad brandknægten Anders Andersson at løbe og kontrollere hvad der stod på. Da han kom frem til rigssalens loft opdagede han at det brændte, men han kunne ikke nå brandslukningudrustningen eftersom branden blokerede vejen. Kongelighederne og hoffolket blev tvunget til at forlade slottet. Tjenestefolkene forsøgte at redde så meget som muligt af den kongelige families tilhørighed. Ilden spredte sig hurtigt til alle fløjene af slottet. Slottet var bygget i sten, men taget i kobber , som leder varme, satte ild på bjælkelaget af træ og branden kunne hurtigt sprede sig.\nBrandårsagen har aldrig kunnet fastslås, kun at branden begyndte på rigssalens loft. En tænkelig forklaring kan være at skorstenene har været utætte. Når det gælder forsømmelser havde Kungliga slotsretten et fastere grundlag. De som var ansvarlige for brandvagten denne dag var to knægte, Anders Andersson og Mattias Hansson, og deres chef Sven Lindberg , brandmesteren.\nKnekten Anders Andersson havde mod gældende regler gået et ærinde til brandmesteren for at efterlade et væv i brandvaktmesterens hustrus hus.\nKnekten Mattias Hansson havde på eget ansvar forladt sin post for at gå ned i køkkenet for at få mad. Han hævdede at brandmesterens frue havde sagt at han fik lov at gøre dette, nogen hun dog fornægtede.\nBrandmästaren Sven Lindberg havde altså anvendt knægtene for sin og sin frues private ærinder. Det kom også frem at han har taget imod bestikkelser for at ansætte nogen personer.\nI februar 1698 kom dommen mod de tre. Kungliga slotsretten afgav dommen. Sven Lindberg og Mattias Hansson blev dømt til døden, mens Anders Andersson som beviseligt fik ordre om at gå et ærinde dømtes til fem gadeløb . Dødsstraffene blev mildnet af kong Karl XII til syv gadeløb og seks års strafarbejde på Karlstens fæstning . Anders Andersson som var en gammel mand døde af de svære skader han fik under gadeløbet.\nKongefamilien blev flyttet til Wrangelska paladset på Riddersholmen og huserede der i over 50 år indtil 1754 mens det nye Stockholms Slott blev opført på samme sted som Tre Kronor.\nIgennem tabet af cirka to tredjedele af alle dokumenter i slottets bibliotek er den svenske historieforskning på en betydelig måde blevet besværliggjort. Af slotsbibliotekets cirka 24.500 trykte produkter og næsten 1.400 manuskripter kunne kun 6.000 trykte bøger og 300 manuskripter reddes. [4 ] Følgen blev at Riksarkivet i den følgende tid helt manglede middelalderafdeling.\nHans fortsatte arbejde blev dog af det gamle borganlægs gyttrige og hindret i mange århundreder forvoksen bygningsprofil. Branden gav ham mulighed for at fuldføre sin vision om hvordan et moderne slot skulle udformes. Allerede inden årets slutning (1697) havde han sine plantegning færdige. Det gik så snart at man kunne tro at der fandtes en forbindelse mellem branden og Tessins planer for det nye slot. Tessin og hans byggmester Hans buchegger var blevet forefundet under branden på Rikssalvinden da begge (forgæves) forsøgte at hindre ilden i at sprede sig til den nybyggede del.\nLige efter branden besøgte en tysk tegner brandpladsen og forfærdigede " Abbildung des abgeskrænt Schloßes" . Det er en detaljeret skitse som viser brandruinen fra Skeppsbron . Den nybyggede nordlige huslænge (til højre i billede) er hovedsagelig uskadt. Den vestlige huslænge står i ruiner. Tre kroners tårne er kollapset delvis og den østlige huslænge ved nedre borggård er allerede revet.\nSlotsbranden blev afbildet i flere samtidige kobberstik , blandt andet af en gravør ved navne Montalegre , som ofte er blevet anvendt som illustration af branden. Billedet er dog til store dele et plagiat i stykker de over 100 år de ældre Stockholmsvyer i Civitates orbis terrarum , og giver derfor et fejlagtigt billede af Stockholm i 1697. Billedet viser desuden figurer som løber over Strømmen og Ridderfærden som er blevet afbildet som isbelagte den 7 maj.\nYderligere et kobberstik fra 1697 med titlen Der Große Brand deß Koniglichen Schloßes ind Stockholm har Hogenbergs Brunkebergsvy til udgangsmateriale for sit "reportagebillede". Slottet vises som det så ud hundrede år tidligere. Denne ukendte kunstner lod dog ikke løbe figurer over Ridderfærden og Strømmen og slotsbranden bekæmpes med ordentlige brandsprøjter. På et indlagt billede peges slottet før branden.\nHogenbergs original fra 1570'erne\n^ Alt om Historie nr. 3 2006 (Domstolreferater)\n^ Stockholm i flammer, side 18\n^ Severin Bergh i Slottsbranden 1697; Særtryk ud af: Det karolingiske forbunds årbog 1916 s. 218\n^ Stockholm i flammer, side 15\n^ Stockholm, en historie i kort og billeder, side 67\nChrispinsson, John (1997). "Slottet blev ett brinnande inferno för 300 år sedan.". Populär historia (Lund : Populär historia, 1991-) 1997:2,: sid. 8-13 : färgill.. ISSN 1102-0822. ISSN 1102-0822 ISSN 1102-0822. Libris 2281249\nWikimedia Commons har medier som vedrører Slottsbranden i 1697 .\nSlottet Tre Kronor brænder på StockholmGamlaStan\nDen store brand 1625 · Slotsbranden 1697 · Katarinabranden 1723 · Klarebranden 1751 · Mariabranden 1759 · Riddarholmbranden 1802 · Mageløs 1825 · Ridderholmskirkens brand 1835 · Bohnstedt & Minearbejders bomuldspinneri 1842 · Mosebacke brand 1857 · Värdshuset Blå porten 1869 · Centraltrykkeriet 1875 · Dampmølle 1878 · Den Tyske kirkes brand 1878 · Torkel Knutssonsgatan 1906 · Dyregårdsteatret 1929 · Mælkecentralens brand 1937 · Katarina kirke 1990 · Gymnastikhallbranden 2003 · Stockholms rådhus 2008 · Arkitekturskolen 2011\nOversættelsesdato: 2016-05-07 18:42:50